
[bookmark: z403]Тергеп-тексеру жүргізу нәтижелері туралы ақпарат

[bookmark: z404][bookmark: z405]1.Тергеп-тексеру жүргізудің негізі: 28.07.2026ж.  « G 00,9. Бактериалды  менингит нақтыланбаған» диагнозымен  №1555 шұғыл хабарлама
[bookmark: z406]2.Тергеп-тексеру жүргізетін бақылау және қадағалау органы  Қазақстан Республикасының Денсаулық сақтау министрлігі Санитариялық-эпидемиологиялық бақылау комитеті Қызылорда облысы санитариялық-эпидемиологиялық бақылау департаментінің Қармақшы аудандық санитариялық-эпидемиологиялық бақылау басқармасы 
3.Тартылған сарапшылар (деректерді пайдалануға келісім): тартылмаған
[bookmark: z407]4.Тергеп-тексеру жүргізу мерзімі:29.07.2026 -12.08.2026 жыл аралығы
[bookmark: z408]5.Тергеп-тексеру жүргізілген жеке және (немесе) заңды тұлғалар:
Қызылорда облысының денсаулық сақтау басқармасының «Қармақшы аудандық  ауруханасы» ШЖҚ КМК, Жосалы кенті, Абай көшесі № 105;  БСН 140640021292.
[bookmark: _GoBack]6.	Халықтың санитариялық-эпидемиологиялық саламаттылығы саласындағы   нормативтік  құқықтық актілер талаптарының  анықталған бұзушылықтарының   себептері мен сипаты: Бұзушылықтар анықталды. Тексеру барысында медицина қызметкерлері тарапынан диагноз қою үшін зертханалық зерттеу нәтижесі уақытылы алынбаған, зертханалық зерттеуге бақылау жүргізілмеген. Науқаспен байланыста болған барлық адамдар соңғы науқас оқшауланған сәттен бастап күнтізбелік он күн бойы күнделікті клиникалық тексеріп-қаралғаны және термометрия арқылы медициналық бақыланғаны туралы мәліметтер ақпарттық жүйеге енгізілмеген. Ауру анықталған жағдайда  медицина қызметкерлері науқастың тіркелгені бойынша шұғыл хабархатты аумақтық бөлімшеге уақытылы  жібермеген.  Яғни, «Жіті респираторлық вирустық инфекциялар, тұмау және олардың асқынулары (пневмония), менингококк инфекциясы, COVID-19 коронавирустық инфекциясы, желшешек, скарлатина кезінде санитариялық-эпидемияға қарсы, санитариялық-профилактикалық іс-шараларды ұйымдастыруға және жүргізуге қойылатын санитариялық-эпидемиологиялық талаптар» санитариялық қағидаларын бекіту туралы Қазақстан Республикасы Денсаулық сақтау министрінің м.а. 2021 жылғы 27 мамырдағы № ҚР ДСМ -47 бұйрығының 28 және 35 тармақшалары бұзылған.
 «Халықтың санитариялық-эпидемиологиялық саламаттылығы саласындағы мемлекеттік органға инфекциялық аурулар, улану оқиғалары туралы ақпарат (шұғыл хабархат) беру қағидаларын бекіту туралы» Қазақстан Республикасы Денсаулық сақтау министрінің 2020 жылғы 26 қазандағы № ҚР ДСМ-153/2020 бұйрығының 10 тармағы және 11 тармағының 1 тармақшасы бұзылған.
[bookmark: z415] 7.	Халықтың санитариялық-эпидемиологиялық саламаттылығы саласындағы       нормативтік құқықтық актілердің талаптарын бұзуға жол берген тұлға: жеке тұлға
 8. Қабылданған шаралар жауапты тұлғаға Қазақстан Респубикасы Әкімшілік құқық бұзушылық туралы Кодексінде көзделген 425 бабының 1 ші бөлігі бойынша әкімшілік шара көрілді.



















